Държавен вестник, бр. 63, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  63
(7) Комисията по предложение на съвета на 
Гаранционния фонд или по своя инициатива 
определя с решение размера на допълнител­
ните вноски по ал. 1, т. 2 и срока за тяхното 
извършване.
(8) При неплащане на вноската в опреде­
ления срок се начислява лихва за срока на 
забавата върху дължимата сума в размер на 
законната лихва.“
§ 75. В чл. 564 се правят следните измене­
ния и допълнения:
1. Заглавието се изменя така: „Финансиране 
от Обезпечителния фонд при прехвърляне на 
портфейл на застраховател“.
2. Алинея 1 се отменя.
3. В ал. 2 след думите „прехвърляне на“ 
се добавя „застрахователен“, думите „раздел I 
от приложение № 1“ се заменят със „застра­
ховките, подлежащи на гарантиране по тази 
глава“, а пред думата „комисията“ се поставя 
запетая.
§ 76. Член 565 се изменя така:
„Гарантирани от Гаранционния фонд взе­
мания към застраховател с отнет лиценз
Чл. 565. (1) При условията на този кодекс 
Гаранционният фонд чрез Обезпечителния 
фонд гарантира вземанията на правоимащите 
лица за обезщетения във връзка със застра­
ховките по ал. 2 при отнемане на лиценз на 
местен застраховател или на застраховател от 
трета държава за извършваната от него дейност 
чрез клон в Република България, освен ако 
застрахователят се прекратява доброволно, и 
в случаите по чл. 612, ал. 2.
(2) Вземанията по ал. 1 се гарантират, 
както следва:
1. на всички увредени лица по задължител­
на застраховка „Гражданска отговорност“ на 
автомобилистите – в пълен размер съгласно 
приложимото право по мястото на застра­
хователното събитие, до размера на застра­
хователната сума по чл. 492 или до размера, 
определен съгласно законодателството на 
другата държава членка, когато това покритие 
е по-високо;
2. по задължителна застраховка „Злопо­
лука“ на пътниците – до размера по чл. 476;
3. на едно лице по застраховките по раз­
дел I от приложение № 1 в един застраховател 
независимо от броя на вземанията му и раз­
мера им – общо до левовата равностойност на 
100 000 евро; за вземания на лицето се смятат 
вземанията по застрахователния договор, в т.ч. 
вземанията за откупна стойност и за връщане 
на застрахователна премия по застрахователен 
договор, който не е бил сключен или не е вля­
зъл в сила, или при предсрочно прекратяване 
на застрахователен договор.
(3) В случаите на плащане от страна на 
бюрото по чл. 506 вместо застраховател с отнет 
лиценз по ал. 1 в полза на лица по ал. 2, т. 1 
за събития, възникнали извън територията 
на Република България, за бюрото възниква 
вземане към Гаранционния фонд, при условие 
че в срок 60 дни от отправяне на искането 
за възстановяване на съответната сума от 
бюрото към застрахователя последният не е 
възстановил тази сума или бюрото не се е 
удовлетворило за извършеното от него плаща­
не чрез банковата гаранция по чл. 508, ал. 2, 
или чрез презастрахователните договори на 
застрахователя или на бюрото. Гаранционният 
фонд заплаща от Обезпечителния фонд при 
условията и по реда на тази част дължимата 
сума в срок 15 дни от датата на предявяване 
на вземането на бюрото.“
§ 77. В чл. 566, ал. 1 се правят следните 
изменения и допълнения:
1. В текста преди т. 1 думите „несъстоятел­
ност на застраховател“ се заменят с „отнемане 
на лиценз на застраховател по чл. 565, ал. 1“, 
а след думите „ал. 2“ се поставя запетая и се 
добавя „т. 3“.
2. В т. 1 думите „1 или повече от 1“ се 
заменят с „5 или повече от 5“.
§ 78. Член 567 се изменя така:
„Основания за плащания от Обезпечител­
ния фонд
Чл. 567. (1) Гаранционният фонд при ус­
ловията и по реда на тази глава плаща със 
средства от Обезпечителния фонд:
1. като краен платец вземанията на увре­
дените лица за обезщетения по задължителна 
застраховка „Гражданска отговорност“ на 
автомобилистите, сключена от застраховател 
със седалище в Република България, вклю­
чително при условията на право на устано­
вяване или на свобода на предоставяне на 
услуги в други държави членки, във връзка с 
превозни средства, които обичайно се нами­
рат на територията на Република България 
или на територията на съответната държава 
членка, когато комисията е отнела лиценза 
на застрахователя, освен ако застрахователят 
се прекратява доброволно, и в случаите по 
чл. 612, ал. 2;
2. като краен платец вземанията на ув­
редените лица за обезщетения по гранична 
застраховка „Гражданска отговорност“ на 
автомобилистите, сключена от застраховател 
със седалище в Република България, включи­
телно при условията на право на установява­
не или свобода на предоставяне на услуги в 
други държави членки, във връзка с превозно 
средство, което обичайно се намира на тери­
торията на трета държава, когато комисията е 
отнела лиценза на застрахователя, освен ако 
застрахователят се прекратява доброволно, и 
в случаите по чл. 612, ал. 2;
3. като междинен платец обезщетения по 
задължителна застраховка „Гражданска отго­
ворност“ на автомобилистите към увредените 
лица, постоянно пребиваващи на територията